钦定古今图书集成/明伦汇编/人事典/第021卷 > 《三才图会》 > 《三焦之图说》
## 钦定古今图书集成/明伦汇编/人事典/第021卷 > 《三才图会》 > 《三焦之图说》

《三十一难》曰：“三焦何禀、何生？何始、何终？其治常在何
许？可晓以不？”然：三焦者，水谷之道路，气之所终始也。
上焦者，在心下，下膈，在胃上口，主内而不出。其治在
膻中，玉堂下一寸六分，直两乳间陷者是。中焦者，在
胃中脘，不上不下，主腐熟水谷。其治在脐傍。下焦者，
在脐下，当膀胱上口，主分别清浊，主出而不内，以传
导也。其治在脐下一寸。故名曰三焦。其府在气街。一
本云。冲字。